b'\n_START_ARTICLE_\nCholinas\n_START_SECTION_\n\xc5\xa0altiniai\n_START_PARAGRAPH_\nGeriausi \xc5\xa1altiniai\xc2\xa0\xe2\x80\x93 jau\xc4\x8dio kepenys (85 gramuose kepen\xc5\xb3 453,2\xc2\xa0mg cholino), kiau\xc5\xa1iniai (345\xc2\xa0mg cholino dideliame kiau\xc5\xa1inyje), bif\xc5\xa1teksas (58,5\xc2\xa0mg cholino 85 gram\xc5\xb3 porcijoje), \xc5\xbeiediniai kop\xc5\xabstai (43,9\xc2\xa0mg cholino \xc5\xa1imte gram\xc5\xb3).\n_START_SECTION_\nSavyb\xc4\x97s\n_START_PARAGRAPH_\nCholinas tirpsta vandenyje, yra lecitino sudedamoji dalis. Gali b\xc5\xabti sintezuojamas organizme. Priskiriamas metabolitams, naudojamas kult\xc5\xabrizme.\n_START_SECTION_\nPoveikis\n_START_PARAGRAPH_\nCholinas gerina atmint\xc4\xaf, stabdo plauk\xc5\xb3 slinkim\xc4\x85, reguliuoja riebal\xc5\xb3 r\xc5\xabg\xc5\xa1\xc4\x8di\xc5\xb3 metabolizm\xc4\x85, saugo kepenis nuo riebal\xc5\xb3 sankaup\xc5\xb3, svarbus acetilcholino (reikalingo nervinius impulsus perduoti) sintezei.\n_START_SECTION_\nPoreikis\n_START_PARAGRAPH_\nRekomenduojama paros norma yra 425\xc2\xa0mg moterims ir 550\xc2\xa0mg vyrams.\n_START_SECTION_\nTr\xc5\xabkumas\n_START_PARAGRAPH_\nStingant cholino, gali sutrikti kepen\xc5\xb3 veikla, atmintis, augimas, nervinio impulso perdavimas.\n_START_SECTION_\nPerteklius\n_START_PARAGRAPH_\nVartojant daugiau nei 2000\xc2\xa0mg per dien\xc4\x85 cholino, gali pasireik\xc5\xa1ti diar\xc4\x97ja, depresija, galvos svaigimas.'